સિમલા પાસે ગિરિ નદીના કિનારે રેણુકા તીર્થ છે ત્યાંના મંદિરમાં પરશુરામની પ્રાચીન મૂર્તિ છે તથા પરશુરામ તળાવ છે.સિમલાથી ૯૦ માઈલ દૂર બુશહર નામનું સ્થળ છે. ત્યાંથી સતલજ નદીના સામે કાંઠે સાત માઈલ દૂર નૃમુંડ નામના સ્થાનમાં અંબિકા દેવીનું મંદિર છે ત્યાં પરશુરામે તપશ્ચર્યા કરેલી ત્યાં એક ગુફામાં ભગવાન પરશુરામની ચાંદીની મૂર્તિ છે જે ‘કાલકા પરશુરામ’ તરીકે ઓળખાય છે. ફરુખાબાદ જિલ્લાના કાંપિલમાં કપિલ મુનિની કુટિર અને દ્રૌપદીકુંડ છે ત્યાં પણ પ્રભુ પરશુરામનું પ્રાચીન મંદિર છે.